Rundskriv 2/07

BRUK AV KREDITTKORT I FORBINDELSE MED TJENESTEREISER
De fleste vil nå være kjent med at vi har gått over til SAP og dermed fått nye rutiner i forbindelse med utbetaling av reiseforskudd.
Overgangen medfører også en del endringer mht til regnskapsrutiner og bokføring av lønn og reiser. Fakturering på høgskolen av flybilletter, hotell med mer på tjenestereiser skaper mye ekstraarbeid for oss.
Vi vil derfor oppfordre ansatte til å bruke kredittkort i forbindelse med tjenestereiser.  Høgskolen dekker årsavgift med inntil kr. 300,- pr. år. Forutsetningen er at de ansatte da forplikter seg til å bruke kredittkortet for å dekke alle utgifter i forbindelse med tjenestereiser. Ordningen omfatter ikke årsavgift på kontantkort.

Årsavgiften refunderes ved fremlegging av original faktura. 

Vi er klar over at det spesielt for reiser av lengre varighet kan påløpe utgifter ut over det som kan forhåndsbetales og at det til dels kan dreie seg om forholdsvis store beløp. De ansatte vil i slike tilfeller kunne få et forskudd tilsvarende ca. 25% av det som tilsvarer nattillegg og kostgodtgjørelse for reisen.
Vi minner om at i det nye lønnssystemet kjøres reiseforskudd 2 ganger pr. måned. Vi vil senere komme tilbake med hvilke frister som gjelder for dette. Siste frist i januar er fredag 26.
Molde, 17.01.07

